Varetægtsfængsling efter hjemrejseloven var proportional
Ret: Højesteret (3. instans)
Faggruppe: Straffesag — Nævningesag
Sagsemner: Strafferetlige sanktioner og andre foranstaltninger;
Udlændinge;

/

 

Varetægtsfængsling efter hjemrejseloven var proportional  

Sag 72/2022

Kendelse afsagt den 19. januar 2023   

Anklagemyndigheden
mod
Tiltalte

Varetægtsfængsling efter hjemrejseloven med henblik på udsendelse til Marokko var
proportional  

Tiltalte blev i byretten fundet skyldig i forsøg på fremme af terrorvirksomhed ved sammen med tre
medtiltalte at have forsøgt at rejse ind i Syrien for at tilslutte sig Islamisk Stat. Byretten fastsatte
straffen til fængsel i 3 år, og Tiltalte blev udvist af Danmark med indrejseforbud for bestandig samt
frakendt sin danske indfødsret. Østre Landsret stadfæstede dommen.

Da Tiltalte havde færdigafsonet sin straf den 27. marts 2020, blev han varetægtsfængslet efter
bestemmelser i udlændingeloven og senest hjemrejseloven med henblik på udsendelse til Marokko.
Tiltalte fik i denne periode afslag på asyl. Tiltalte ønskede ikke at udrejse frivilligt, og de danske
myndigheder havde siden Flygtningenævnets afslag på asyl løbende været i kontakt med de
marokkanske myndigheder om udstedelse af rejsedokumenter til Tiltalte med henblik på en
tvangsmæssig udsendelse til Marokko.   

Højesteret fastslog at betingelserne for fortsat varetægtsfængsling efter hjemrejseloven var opfyldt,
og at en proportionalitetsvurdering efter en samlet vurdering af sagens oplysninger ikke var til
hinder for fortsat varetægtsfængsling.   

Landsretten var kommet til samme resultat.   



/

- 2 -